Klokken 23 lørdag aften udbrød der brand i en lejlighed på Peder Skrams Gade i Aalborg. Ilden fik hurtigt fat og undervejs stod der store flammer ud af vinduerne på tredje sal af den fire etager store ejendom. Ifølge Nordjyllands Politi, var det levende lys, der var skyld i branden. Efter alt at dømme, var beboeren i den pågældende lejlighed faldet i søvn, mens ilden bredte sig. - Vi har uddelt en bøde for overtrædelse af beredskabsloven til beboeren i den pågældende lejlighed, fordi han ikke har været tilstrækkeligt opmærksom på de levende lys, siger Karsten Højrup Kristensen, vagtchef ved Nordjylland Politi Han oplyser, at standardbøden for overtrædelse af beredskabsloven beløber sig 3000 kroner. Branden var under kontrol og der var ro på igen omkring klokken 01:00-01:30. Der er sket store røgskader på den resterende del af ejendommen, og flere af beboerne har måtte finde andre steder at overnatte. Ifølge Nordjyllands Politi er der dog ikke sket personskade i forbindelse med branden.
Natten til søndag udbrød der brand i en opgang i Peder Skrams Gade. Hele opgangen blev ramt af røgskader, men ingen personer kom til skade.